A TDK-dolgozat rezüméjének formai és tartalmi követelményei

**A DOLGOZAT CÍME**

(a cím legyen pontos, rövid, hiteles és figyelemfelkeltő)

(ez a sor üres)

Szerző: KOVÁCS Aladár, III. évfolyam, e-mail

Témavezető: Dr. KISS Ibolya egyetemi tanár

Intézmény: Újvidéki Egyetem, Természettudományi Kar, Kémiai Intézet, Analitikai Kémiai Tanszék, Újvidék

(ez a sor üres)

Ez a szöveg kezdete. Ajánlatos, hogy a szöveg általános alannyal kerüljön megfogalmazásra, vagyis pl: a dolgozat részletesen ismerteti...; a TDK-dolgozat fő témája...; a befejező rész bemutatja az...

Az összefoglalónak tartalmaznia kell  a kutatás alapvető célját, a kutatás témáját, korpuszát, módszereit, várt és elért eredményeit, a következtetéseket.

**A rezümé önálló, plágiumtól mentes munka összefoglalója kell, hogy legyen, melyet a szerző más konferencián nem mutatott be.**

Az összefoglaló terjedelme fél A4-es oldal Single sorközzel.

A szöveg Word szerkesztővel, Times New Roman típusú, 12-es nagyságú betűkkel készüljön!

Készíts féloldalas, kulcsszavakkal ellátott **magyar és angol** REZÜMÉT a honlapon megadott REZÜMÉMINTA szerint. **A rezüméket mentorod is nézze át!**

A magyar és angol összefoglalót egyetlen Microsoft Word fájlban jegyezd meg, és legkésőbb október 1-ig tölstd fel a vmtdk.edu.rs webcímen lévő profilodon, a fájl neve: VEZETÉKNÉV\_KERESZTNÉV\_REZ, pl.: KOVACS\_ALADAR\_REZ

Ha valaki két dolgozattal lép fel, jelölje a rezümét 1-es és 2-es számokkal, pl.: BOGNAR\_ISTVAN\_REZ1.

Felhívjuk a pályázók figyelmét, hogy csakis a szabályszerűen megírt, elnevezett, a mentor által ellenőrzött és határidőn belül elküldött rezüméket fogadjuk el!

Október 1-10. között a tudományos bizottság teszi meg módosítási javaslatait.

(ez a sor üres)

**Kulcsszavak**: (3-4 szó, amely tükrözi a munka lényegét)

**ADALÉK A REZÜMÉÍRÁSHOZ**

**CÍM**

1. TÉMA, HIPOTÉZIS, CÉL (Pl.”Ez a dolgozat a … témakörének vizsgálatát/elemzését tűzte ki célul. … , azonban nem célja … terület lefedése.)

2. MÓDSZEREK (Pl. a kutatást xy körében, xy feltételek mellett, xy korlátokkal, xy elemzési módszerrel végezted)

3. A KUTATÁS FŐBB TÉTELEI (Pl. állítás, érvelés/ összehasonlítás/ bemutatás/ szembeállítás alapja)

4. EREDMÉNYEK, KONKLÚZIÓ, RELEVANCIA/KÉSŐBBI KUTATÁSOK IRÁNYA (Pl. “A kutatás eredményeképpen elmondható…. A kutatás a megvizsgált xy terület korábbi szakirodalmához xy-nal járul hozzá.)

5. KULCSSZAVAK